Na osnovu člana 94. stav 3. Zakona o osnovama socijalne zaštite, zaštite civilnih žrtava rata i zaštite porodice sa djecom (''Službene novine Federacije BiH'', broj: 36/99 i 54/04), a u vezi sa tačkom 5. Programa obilježavanja ''Dječije nedjelje'' u Federaciji Bosne i Hercegovine za 2012. godinu (“Službene novine Federacije Bosne i Hercegovine”, broj: 57/12), Ministar za socijalnu politiku, zdravstvo, raseljena lica i izbjeglice Bosansko-podrinjskog kantona Goražde, *d o n o s i*

**P R O G R A M**

**OBILJEŽAVANJA ''DJEČIJE NEDJELJE'' U**

**BOSANSKO – PODRINJSKOM KANTONU GORAŽDE ZA 2012. GODINU**

**I UVODNE NAPOMENE**

U cilju podsticanja i organiziranja kulturno – obrazovnih, rekreativnih i drugih mjera i akcija za unaprjeđenje razvoja brige o djeci, u okviru obilježavanja ''Dječije nedjelje'' planirano je organiziranje raznovrsnih aktivnosti od strane predškolskih i školskih ustanova, kulturnih institucija, socijalnih ustanova i udruženja koja u svom radu podstiču aktivnosti djece i pokreću nove inicijative i programe za zadovoljavanje potreba djece.

**II OBILJEŽAVANJE «DJEČIJE NEDJELJE»**

U 2012. godini, u periodu od 01. do 07.10.2012. godine na području Bosansko-podrinjskog kantona Goražde obilježit će se ''Dječija nedjelja'' kroz slijedeće aktivnosti:

1. Radionica za djecu predškolskog uzrasta – dječija prava.

Datum održavanja: 01.10. 2012.godine (10,30h)

Mjesto održavanja: SOS Dječiji vrtić Goražde.

Nosilac aktivnosti: SOS Dječiji vrtić Goražde

1. Info kutak – CPP

Datum održavanja: 01.- 05.10.2012. godine (10,30h)

Mjesto održavanja: Osnovne škole BPK Goražde

Nosilac aktivnosti: SOS Dječiji vrtić Goražde, Tim Projekta jačanja porodice

1. Radionica za djecu – „Nasilje među mladima – kako ga spriječiti“.

Datum održavanja: 02.10. 2012.godine (12,00h)

Mjesto održavanja: OŠ Ustikolina

Nosilac aktivnosti: Porodično savjetovalište, Tim Projekta jačanja porodice

1. Delegacija Ministarstva za rad, socijalnu politiku, raseljena lica i izbjeglice Kantona Sarajevo i Ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde posjetit će Udruženje građana za pomoć mentalno retardiranim osobama BPK Goražde, kojom prilikom će biti uručena donacija Sarajevskog kantona.

Datum posjete: 02.10. 2012.godine (12,00h)

Mjesto održavanja: Prostorije Udruženja – Plavi cvijet Goražde.

Nosilac aktivnosti: Ministarstvo za socijalnu politiku, zdravstvo, raseljena lica i izbjeglice BPK Goražde i Ministarstvo za rad, socijalnu politiku, raseljena lica i izbjeglice Kantona Sarajevo.

1. Kreativna radionica za djecu (osnovna škola) (13,30h).

Datum održavanja: 03.10.2012. godine

Mjesto održavanja; Dječiji park – Plavi cvijet

Nosilac aktivnosti: Tim Projekta jačanja porodice, Plavi cvijet.

1. Posjeta djece ministrici za obrazovanje, nauku, kulturu i sport BPK Goražde i načelnicima općina Goražde i Foča – Ustikolina.

Datum posjete: 03. 10. 2012. godine (10,00h)

Nosilac aktivnosti: SOS Dječiji vrtić Goražde, Tim Projekta jačanja porodice.

**III ZAVRŠNA ODREDBA**

Ovaj Program će se objaviti u "Službenim novinama Bosansko - podrinjskog kantona Goražde".

Broj: 08-35-1774/12

Goražde, 26.09.2012. godine

**M I N I S T R I C A**

Branka Šekarić, dipl.pravnik